
		                                               
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠO PATVIRTINIMO 

2022 m. sausio 27 d. Nr. T-16
Panevėžys


	Vadovaudamasi Lietuvos Respublikos vietos savivaldos įstatymo 16 straipsnio 2 dalies
26 punktu ir 18 straipsnio 1 dalimi, Valstybės ir savivaldybių turto valdymo, naudojimo ir disponavimo juo įstatymo 8 ir 12 straipsniais, Panevėžio rajono savivaldybės taryba 
n u s p r e n d ž i a:
	1. Patvirtinti Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašą (pridedama).
	2. Pripažinti netekusiu galios Panevėžio rajono savivaldybės tarybos 2019 m. vasario 
20 d. sprendimą Nr. T-28 „Dėl Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“.
	

Savivaldybės mero pavaduotojas,                                                                           Antanas Pocius
pavaduojantis Savivaldybės merą
























[bookmark: _GoBack]PATVIRTINTA
Panevėžio rajono savivaldybės tarybos 
2022 m. sausio 27 d. sprendimu Nr. T-16


PANEVĖŽIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠAS

I SKYRIUS
BENDROSIOS NUOSTATOS

	1. Panevėžio rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašas (toliau – Aprašas) reglamentuoja Panevėžio rajono savivaldybei (toliau – Savivaldybė) nuosavybės teise priklausančio turto: ilgalaikio ir trumpalaikio materialiojo, nematerialiojo turto ir nuosavybės vertybinių popierių (akcijų),  perdavimą valdyti, naudoti ir disponuoti juo patikėjimo teise Apraše nurodytiems subjektams tvarką.
	2. Aprašas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Lietuvos Respublikos vietos savivaldos įstatymu, Lietuvos Respublikos civiliniu kodeksu ir kitais savivaldybių turto valdymą reglamentuojančiais teisės aktais. 
	3. Savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina Savivaldybės taryba.

II SKYRIUS
PATIKĖJIMO TEISĖS SUBJEKTAI

	4. Savivaldybei nuosavybės teise priklausantis turtas valdyti, naudoti ir disponuoti juo patikėjimo teise gali būti perduodamas šiems patikėjimo teisės subjektams:
	4.1. Savivaldybės institucijoms, savivaldybės įmonėms, įstaigoms ir organizacijoms įstatuose ar nuostatuose numatytai veiklai vykdyti terminuotam arba neterminuotam laikotarpiui;
	4.2. kitiems juridiniams asmenims – pagal turto patikėjimo sutartį savivaldybių funkcijoms įgyvendinti ir tik tais atvejais, kai jie pagal įstatymus gali atlikti savivaldybių funkcijas, ne ilgesniam kaip 20 metų terminui, jeigu įstatymai nenumato kitaip. 
	5. Sprendimą dėl Savivaldybės turto perdavimo patikėjimo teise priima Savivaldybės taryba.

III SKYRIUS
SAVIVALDYBĖS TURTO PERDAVIMO PATIKĖJIMO TEISE ORGANIZAVIMAS

	6. Nereikalingu arba netinkamu (negalimu) naudoti pripažintas Savivaldybės turtas (išskyrus atvejį, kai turto negalima naudoti dėl trečiųjų asmenų veikos, ir šis faktas yra tinkamai įformintas) perduodamas iš vienos Savivaldybės institucijos, įstaigos, organizacijos kitai bei kitiems juridiniams asmenims Aprašo nustatyta tvarka.
	7. Subjektai, nurodyti Aprašo 4 punkte, norintys gauti Savivaldybės turtą patikėjimo teise, Savivaldybės administracijai pateikia:
	7.1. motyvuotą prašymą perduoti Savivaldybės turtą, kuriame turi būti nurodytas prašomo perduoti Savivaldybės turto naudojimo tikslas, o kai Savivaldybės turtas perduodamas Aprašo 4.2 papunktyje nurodytiems juridiniams asmenims, – nurodyta konkreti Savivaldybės funkcija, kuriai atlikti bus naudojamas perimtas turtas. 
	7.2. Juridinių asmenų registro išrašą ir įstatų (nuostatų ar kita) kopiją (tinkamai patvirtintą)  (pateikia tik Aprašo 4.2 papunktyje nurodyti juridiniai asmenys).
	7.3. turto valdytojo įsakymo dėl Savivaldybės nekilnojamojo turto pripažinimo nereikalingu arba netinkamu (negalimu) naudoti nuorašą.
	8. Perduodant Savivaldybės turtą, įsigytą vykdant valstybės ar Savivaldybės programas ir investicinius projektus, netaikomas Aprašo 7 punktas. Savivaldybės administracijos struktūrinis padalinys ar atsakingas darbuotojas, įvykdęs programą ar investicinį projektą, turi raštu pateikti  Savivaldybės administracijos Ekonomikos ir turto valdymo skyriui savivaldybės turto gavėjų sąrašą ir duomenis, nurodytus 10.1 ir 10.2 papunkčiuose.
	9. Savivaldybės administracija per 20 darbo dienų išnagrinėja subjektų, nurodytų Aprašo 4 punkte, prašymus, kitus Aprašo 7 ir 8 punktuose nurodytus dokumentus ir:
	9.1. pateikia subjektams, nurodytiems Aprašo 4 punkte, motyvuotą atsakymą, jeigu Savivaldybės turtas jiems negali būti suteiktas patikėjimo teise;
	9.2. rengia Savivaldybės tarybos sprendimo dėl Savivaldybės turto perdavimo valdyti, naudoti ir disponuoti juo patikėjimo teise projektą.
	10. Savivaldybės tarybos sprendimo projekte turi būti nurodyta:
	10.1. perduodant nekilnojamąjį turtą – perduodantis ir priimantis subjektai; nekilnojamojo turto pavadinimas ir adresas; unikalus numeris; perduodamo nekilnojamojo turto plotas (jei toks yra) arba kiti šiam turtui būdingi geometriniai parametrai, atsižvelgus į šio turto naudojimo paskirtį; įsigijimo ir likutinė vertės (dalies perduodamo turto vertė apskaičiuojama proporcingai plotui). Jeigu perduodami daugiau nei 2 (du) Savivaldybės nekilnojamojo turto objektai, gali būti sudaromas nekilnojamojo turto sąrašas, kuriame nurodomi šiame papunktyje nustatyti nekilnojamojo turto duomenys;
     10.2. perduodant kitą Savivaldybės turtą – perduodantis ir priimantis subjektai; turto pavadinimas; kiti duomenys, identifikuojantys Savivaldybės turtą (turto inventorinis numeris, markė, modelis, identifikavimo ir valstybinis numeriai); turto skaičius (vienetais); turto vieneto įsigijimo vertė; nematerialiojo ir ilgalaikio materialiojo turto vieneto likutinė vertė; perduodamo turto bendra vertė (nematerialiojo ir ilgalaikio materialiojo turto – pagal likutinę vertę, trumpalaikio materialiojo turto – pagal įsigijimo vertę), jei sudaromas perduodamo turto sąrašas. 
      10.3. perduodant akcijas – bendrovės pavadinimas; kodas; akcijų skaičius; forma; vienos akcijos nominali vertė; perduodamų akcijų dalis;
		10.4. konkreti Savivaldybės funkcija, kuriai atlikti bus naudojamas perimtas turtas. Šis papunktis taikomas, kai turtas perduodamas 4.2 papunktyje nurodytiems subjektams;
       10.5. terminas, kuriam perduodamas turtas. Šis papunktis gali būti netaikomas, kai turtas perduodamas 4.1 papunktyje nurodytiems subjektams;
       10.6. Savivaldybės institucija ar įstaiga, įgaliota sudaryti Savivaldybės turto patikėjimo sutartį, kai turtas perduodamas 4.2 papunktyje nurodytiems subjektams.
	11. Kartu su Savivaldybės tarybos sprendimo projektu dėl Savivaldybės turto perdavimo patikėjimo teise dokumentų valdymo sistemoje pateikiama:
       11.1. subjekto, nurodyto šio Aprašo 4 punkte, prašymas perduoti jam patikėjimo teise Savivaldybės turtą (papunktis netaikomas, kai Savivaldybės turtas perduodamas Panevėžio rajono savivaldybės administracijai Aprašo 8 punkte nurodytu atveju);
      11.2. turto valdytojo sprendimas dėl perduodamo Savivaldybės turto pripažinimo nereikalingu arba netinkamu (negalimu) naudoti, kai perduodamas toks Savivaldybės turtas (papunktis netaikomas, kai Savivaldybės turtas perduodamas Aprašo 8 punkte nurodytu atveju).

IV SKYRIUS
SAVIVALDYBĖS TURTO PERDAVIMO ĮFORMINIMAS
		
	12. Savivaldybės turto perdavimas, išskyrus akcijas, Aprašo 4.1 papunktyje išvardytiems subjektams įforminamas perdavimo ir priėmimo aktu, sudarytu pagal Aprašo 1 priedo Savivaldybės turto, perduodamo valdyti, naudoti ir disponuoti juo patikėjimo teise, perdavimo ir priėmimo akto formą. Savivaldybės turto perdavimo ir priėmimo aktą turto perdavėjo ir turto perėmėjo įgalioti asmenys pasirašo per 20 darbo dienų nuo Savivaldybės tarybos sprendimo priėmimo. Šis aktas surašomas 2 (dviem) egzemplioriais, po vieną turto perdavėjui ir turto perėmėjui. 
 	13. Savivaldybei nuosavybės teise priklausančių akcijų perdavimas įforminamas Savivaldybei  nuosavybės teise priklausančių akcijų perdavimo–priėmimo aktu (Aprašo 2 priedas), kurį pasirašo turto perdavėjo ir turto perėmėjo įgalioti asmenys per 20 darbo dienų nuo Savivaldybės tarybos sprendimo įsigaliojimo dienos. Šis aktas surašomas 3 (trimis) egzemplioriais, iš kurių vienas perduodamas akcijų perdavėjui ir du – perėmėjui. 
	14.  Savivaldybės turto perdavimas 4.2 papunktyje išvardytiems subjektams  įforminamas pasirašant Panevėžio rajono savivaldybės turto patikėjimo sutartį, parengtą pagal Aprašo 3 priedo pavyzdinę patikėjimo sutarties formą, ir perdavimo ir priėmimo aktą, sudarytą pagal Aprašo 1 priedo, Savivaldybės turto perduodamo valdyti, naudoti ir disponuoti juo patikėjimo teise perdavimo ir priėmimo akto, formą. Savivaldybės turto patikėjimo sutartį turto perdavėjo ir turto perėmėjo įgalioti asmenys pasirašo per 15 darbo dienų nuo Savivaldybės tarybos sprendimo priėmimo. Savivaldybės turto perdavimo ir priėmimo aktas pasirašomas, išskyrus atvejus, kai turto patikėjimo sutartyje nustatyta, kad ši sutartis taip pat yra ir perdavimo ir priėmimo aktas, ne vėliau kaip per 15 darbo dienų nuo turto patikėjimo sutarties pasirašymo.

V. SKYRIUS
SAVIVALDYBĖS TURTO VALDYMAS, NAUDOJIMAS IR DISPONAVIMAS JUO PATIKĖJIMO TEISE

	15. Kai Savivaldybės turtas perduodamas valdyti, naudoti ir disponuoti juo patikėjimo teise, turto perėmėjas įtraukia jį į apskaitą, o turto perdavėjas jį nurašo. Turtas, gautas pagal patikėjimo sutartį, turi būti apskaitomas atskirai nuo patikėtinio turto. 
        16. Patikėjimo teise perduoto turto naudojimo, patikėjimo sutarties sąlygų vykdymo kontrolę vykdo Savivaldybės turtą perdavęs (sutartį sudaręs) subjektas (kai turtą perduoda Savivaldybės administracija, – seniūnai ar jų įgalioti asmenys).
	17. Savivaldybės turto patikėtinis per 15 darbo dienų nuo turto, kuris registruojamas viešuose registruose, perdavimo ir priėmimo akto pasirašymo įregistruoja viešame registre patikėjimo teisę į perduotą turtą.
	18. Patikėtinis savo lėšomis per 10 darbo dienų nuo sutarties pasirašymo dienos visam sutarties galiojimo terminui apdraudžia gaunamą turtą Savivaldybės naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudiminių įvykių, taip pat atnaujina draudimo sutartis per visą sutarties galiojimo laiką.
	19. Pasibaigus turto patikėjimo sutarčiai, patikėtinis privalo grąžinti patikėjimo teise perduotą turtą perdavimo ir priėmimo aktu per 10 darbo dienų nuo sutarties pabaigos tokios būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo Savivaldybės turto.
	20. Patikėtinis privalo sudaryti sąlygas patikėtojo atstovui tikrinti, ar perduotas Savivaldybės turtas naudojamas pagal paskirtį ir sutartį (jeigu turtas perduotas pagal patikėjimo sutartį).
	21. Savivaldybės turto patikėtinis privalo užtikrinti ir vykdyti tinkamą patikėjimo teise valdomo turto priežiūrą:
	21.1. naudoti patikėjimo teise perduotą turtą pagal tiesioginę paskirtį ir sutartį (jeigu turtas perduotas pagal patikėjimo sutartį), griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių;
	21.2. tvarkyti ir prižiūrėti patikėjimo teise valdomų nekilnojamųjų turto objektų bendrąsias konstrukcijas, komunikacijas, vidų ir išorę, užtikrinti jų tinkamą funkcionavimą ir estetinę išvaizdą;
	21.3. organizuoti ir atlikti patikėjimo teise valdomo turto paprastąjį (einamąjį) ar statinio kapitalinį remontą;
	21.4. prižiūrėti ir tvarkyti patikėjimo teise valdomam nekilnojamojo turto objektui priskirtą teritoriją, jeigu teisės aktų nustatyta tvarka tokia teritorija yra priskirta;
	21.5. per 15 darbo dienų nuo turto perdavimo ir priėmimo akto pasirašymo su atitinkamomis įmonėmis ir organizacijomis turi sudaryti sutartis dėl atsiskaitymo už turto eksploatavimą, komunalines ir ryšių paslaugas ir mokėti mokesčius pagal šias sutartis;
	21.6. užtikrinti tinkamą patikėjimo teise valdomo turto apsaugą;
	   21.7. organizuoti nekilnojamojo turto užimamo žemės sklypo kadastrinių matavimų atlikimą ir žemės sklypo įregistravimą Nekilnojamojo turto registre.
	22. Jeigu patikėtinis neprižiūri patikėjimo teise valdomo turto ir taip yra bloginama šio turto būklė, patikėtojas gali imtis veiksmų dėl šio turto perėmimo iš patikėtinio ir reikalauti atlyginti nuostolius, jeigu dėl turto nepriežiūros jis sugedo ar buvo sugadintas.
23. Patikėtinis, kuriam Savivaldybės turtas perduotas pagal turto patikėjimo sutartį, negali šio turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu. Šis turtas gali būti naudojamas tik Savivaldybės funkcijoms įgyvendinti. Jei Savivaldybės turtas (jo dalis) nereikalingas (-a) patikėtiniui Savivaldybės funkcijai vykdyti, jis privalo kreiptis į patikėtoją dėl šio turto ar jo dalies grąžinimo patikėtojui ir patikėjimo sutarties nutraukimo ar pakeitimo. Šiuo atveju Savivaldybės tarybos sprendimas dėl duomenų pasikeitimo nerengiamas. Susitarimus dėl sutarties pakeitimo ar nutraukimo pasirašo patikėtojo  įgaliotas asmuo ir patikėtinis.
24. Jei teisės aktų nustatyta tvarka atlikus Savivaldybės nekilnojamojo turto statybos darbus, patalpų perplanavimą ar paskirties pakeitimą pasikeičia patikėjimo teise perduoto nekilnojamojo turto kadastro duomenys, pasirašomas susitarimas dėl Savivaldybės turto patikėjimo sutarties pakeitimo ir nurodomi Nekilnojamojo turto registre naujai įregistruoti nekilnojamojo turto duomenys. Tuo atveju, kai nekilnojamasis turtas patikėtiniui – Savivaldybės institucijai, įstaigai ir organizacijai ar savivaldybės įmonei – buvo perduotas perdavimo ir priėmimo aktu, pasirašomas susitarimas dėl perdavimo ir priėmimo akto pakeitimo. Susitarimus dėl patikėjimo sutarties ar perdavimo ir priėmimo akto pakeitimo pasirašo patikėtinio įgaliotas asmuo. Šiuo atveju Savivaldybės tarybos sprendimas dėl duomenų pasikeitimo nerengiamas. 
	25. Savivaldybės turto patikėtinis, nurodytas Aprašo 4 punkte, atlikęs jam perduoto Savivaldybės nekilnojamojo turto kadastro duomenų tikslinimą (po Savivaldybės nekilnojamojo turto rekonstrukcijos, kapitalinio remonto ar kitų priežasčių), dėl kurių pasikeičia jam perduoto Savivaldybės nekilnojamojo turto plotas ar kiti kadastro duomenys, savo lėšomis įregistruoja juos valstybės įmonės Registrų centro nekilnojamojo turto duomenų bazėje ir savo buhalterinėje apskaitoje.
  
VI SKYRIUS
BAIGIAMOSIOS NUOSTATOS

26.	Informacija apie sudarytas Savivaldybės turto patikėjimo sutartis (nekilnojamojo turto adresas, unikalus numeris, plotas, sutarties šalys, sutarties sudarymo ir galiojo data, teisinis pagrindas, kuriuo vadovaujantis priimtas sprendimas dėl sutarties sudarymo) paskelbiama Savivaldybės interneto svetainėje ne vėliau kaip per 3 (tris) mėnesius nuo sutarties sudarymo dienos.
27.	Aprašas gali būti keičiamas arba pripažįstamas netekusiu galios Savivaldybės tarybos sprendimu.
28.	Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.
_________________________________











Panevėžio rajono savivaldybės turto 
perdavimo valdyti, naudoti ir disponuoti juo 
patikėjimo teise tvarkos aprašo 
1 priedas


(Perdavimo ir priėmimo akto pavyzdinė forma)

SAVIVALDYBĖS TURTO, PERDUODAMO VALDYTI, NAUDOTI IR DISPONUOTI JUO PATIKĖJIMO TEISE, PERDAVIMO IR PRIĖMIMO AKTAS

________________   Nr. ________
(data)		
_____________________________
(sudarymo vieta)

_________________________________________________________________________,
(perduodančios turtą institucijos, įmonės, įstaigos, organizacijos pavadinimas, buveinė, kodas) 
atstovaujamas (-a) įgalioto __________________________________________________________
(pagal įstatymą, institucijos įstatus (nuostatus), įgaliojimą – atstovo pareigos, 
_______________________________________________________________________________,
vardas ir pavardė, įgaliojimo data ir numeris)
perduoda, o ______________________________________________________________________
(priimančios turtą institucijos, įmonės, įstaigos, organizacijos pavadinimas, buveinė, kodas)
_______________________________________________________________________________,
atstovaujamas (-a) įgalioto __________________________________________________________
(pagal įstatymą, institucijos įstatus (nuostatus), įgaliojimą – atstovo pareigos,
_______________________________________________________________________________,
vardas ir pavardė, įgaliojimo data ir numeris)
priima, vadovaudamiesi (-osi) _______________________________________________________,
(dokumento perduoti turtą pavadinimas, data, numeris)
šį Savivaldybei nuosavybės teise priklausantį turtą: _______________________________________
_______________________________________________________________________________.
(perduodamo turto pavadinimas ir apibūdinimas (nematerialiojo ir ilgalaikio materialiojo turto – inventorinis numeris, įsigijimo ir likutinė vertė; trumpalaikio materialiojo turto – įsigijimo vertė, įsigijimo data; nekilnojamojo daikto – adresas, unikalus statinio numeris, bendras statinio plotas, statinio žymuo plane, patalpų plotas; jeigu perduodami keli objektai, nurodoma, kad turtas perduodamas pagal pridedamą sąrašą (sąraše turi būti nurodyti atitinkamai turto grupei numatyti reikalavimai)

Perduodamo turto būklė perdavimo metu _________________________________________.
Perduodamas turtas yra perduotas pagal nuomos (panaudos) sutartį ____________________
_______________________________________________________________________________.
(sutarties sudarymo data, numeris, terminas)
PRIDEDAMA (jeigu dokumentai pridedami):
1. ____________________________________________________,   ____ lapas (-ai).
(perduodamo turto sąrašas)
2. _____________________________________________________,   ___ lapas (-ai).
(dokumentas, suteikiantis teisę perduoti (priimti) turtą)
3. ____________________________________________________,   ____ lapas (-ai).
(nekilnojamojo daikto kadastrinių matavimų bylos arba jų kopijos)
4. ____________________________________________________,   ____ lapas (-ai).
(teisinės registracijos dokumentai)
5. ____________________________________________________,   ____ lapas (-ai).
(nuomos (panaudos) sutartis)
6. ____________________________________________________,   ____ lapas (-ai).
(kiti dokumentai)

Šis aktas surašytas dviem egzemplioriais, po vieną turto perdavėjui ir turto perėmėjui.


Perdavė
___________________________________ 	 (Parašas) 	 (Vardas ir pavardė)
(įgalioto perduoti turtą asmens pareigų pavadinimas)




Priėmė
___________________________________ 	 (Parašas) 	 (Vardas ir pavardė)
(įgalioto priimti turtą asmens pareigų pavadinimas)







Panevėžio rajono savivaldybės turto 
perdavimo valdyti, naudoti ir disponuoti 
juo patikėjimo teise tvarkos aprašo
2 priedas

(Savivaldybei nuosavybės teise priklausančių akcijų perdavimo–priėmimo akto forma)

SAVIVALDYBEI NUOSAVYBĖS TEISE PRIKLAUSANČIŲ
AKCIJŲ PERDAVIMO–PRIĖMIMO AKTAS
___________  Nr._______
(data)	
___________________
(sudarymo vieta)

_________________________________________________________________atstovaujama (-as)
(akcijų valdytojo pavadinimas, buveinė, kodas)
įgalioto_________________________________________________________________________
(įgalioto pagal įstatymą, institucijos įstatus (nuostatus), įgaliojimą – atstovo pareigos, vardas ir pavardė, įgaliojimo data ir numeris)
perduoda, o _____________________________________________________________________,	                 (akcijų perėmėjo pavadinimas, buveinė, kodas)                              
atstovaujama (-as) įgalioto__________________________________________________________ 
	(pagal įstatymą, institucijos įstatus (nuostatus), įgaliojimą – atstovo pareigos, vardas ir pavardė, įgaliojimo data ir numeris)    				
priima Savivaldybei nuosavybės teise priklausančias šių bendrovių akcijas:

	Eil.
Nr.
	Bendrovės
pavadinimas
	Kodas
	Buveinė
	Akcijų skaičius
	Savivaldybei priklausančių akcijų dalis procentais
	Akcijos nominali vertė
	Bendrovės įstatinis kapitalas
	Dokumentas, kuriuo patvirtinama nuosavybės teisė

	
	
	
	
	iš viso
	priklauso
savivaldybei
	
	
	
	doku-mento
pava-
dini-mas
	išda-
vimo
data
	numeris

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	



Šis aktas surašytas 3 egzemplioriais, kurių 2 perduodami _______________________________ ir 
vienas – ________________________________________________________________________
(akcijų perėmėjo pavadinimas) (akcijų valdytojo pavadinimas)			          
PRIDEDAMA:
1. Materialiosios akcijos (pridedama perduodant materialiąsias akcijas), ____ akcijos (-ų).
2. Dokumentai, kuriais patvirtinama nuosavybės teisė, ____ lapai (-ų).
3. Bendrovių įstatai, jų pakeitimai, ____ lapai (-ų).
4. Dokumentai, susiję su atstovavimu bendrovėse, ____ bylos (-ų).

Perdavė 
_______________________________________	 ________        __________________
(įgalioto perduoti asmens pareigų pavadinimas)   (Parašas)               (Vardas ir pavardė)

Priėmė
__________________________________ 	_______        _______________
(įgalioto priimti asmens pareigų pavadinimas) 	(Parašas)        (Vardas ir pavardė)
______________

Panevėžio rajono savivaldybės turto 
perdavimo valdyti, naudoti ir disponuoti juo 
patikėjimo teise tvarkos aprašo 
3 priedas

(Patikėjimo sutarties pavyzdinė forma)


PANEVĖŽIO RAJONO SAVIVALDYBĖS TURTO PATIKĖJIMO SUTARTIS
______________ Nr. _____________
(data)		
_____________________________
(sudarymo vieta)

Panevėžio rajono savivaldybė (toliau – Patikėtojas), kodas___________, atstovaujama _______________________________________________________________________________, 
(atstovo pareigos, vardas ir pavardė)

įgalioto (-os) Panevėžio rajono savivaldybės tarybos _________________sprendimu Nr. ________,

ir patikėtinis _______________________________________________ (toliau – Patikėtinis),

(priimančios institucijos, įmonės, įstaigos, organizacijos pavadinimas, buveinė, kodas)

atstovaujamas ____________________________________________________________________,
(atstovo pareigos, vardas ir pavardė)
pagal___________________________________________________________________________
(patikėtinio įstatus (nuostatus), įgaliojimą – dokumento pavadinimas, numeris, data)

(toliau kartu – Šalys), vadovaudamiesi (-osi) Panevėžio rajono savivaldybės tarybos ____________________________sprendimu Nr. _____________, sudaro šią sutartį.
1. Sutarties dalykas ir objektas:
1.1. Patikėtojas pagal šią sutartį perduoda Patikėtiniui valdyti, naudoti šios sutarties                      1.2 papunktyje numatytą Savivaldybei nuosavybės teise priklausantį turtą (toliau – Savivaldybės turtas) ir disponuoti juo, o Patikėtinis perima ir įsipareigoja perduotą Savivaldybės turtą valdyti, naudoti ir disponuoti juo laikydamasis Lietuvos Respublikos teisės aktų nustatytų reikalavimų pagal perduodamo Savivaldybės turto paskirtį.
1.2. Šia sutartimi perduodamas Savivaldybės turtas:
_______________________________________________________________________________.
(Savivaldybės turto pavadinimas ir apibūdinimas: nematerialiojo, ilgalaikio materialiojo turto inventorinis numeris, įsigijimo ir likutinė vertė; nekilnojamojo turto ar kito nekilnojamojo daikto adresas, unikalus numeris, bendras plotas, patalpų plotas ir indeksai; trumpalaikio materialiojo turto įsigijimo vertė; įrenginių – pagrindinės charakteristikos; jeigu turtas perduodamas pagal sąrašą, nurodoma, kad turtas perduodamas pagal pridedamą sąrašą; turto būklė)
2. Ši sutartis yra neatlygintinė.
3. Sutarties terminas:
Patikėjimo sutartis sudaroma _____ metų laikotarpiui. Patikėjimo sutarties pabaigos data laikoma 20___ m. _____________ d.
4. Sutarties nutraukimas prieš terminą:
4.1. ši sutartis anksčiau nustatyto termino gali pasibaigti šalių susitarimu;
4.2. Lietuvos Respublikos civilinio kodekso 6.967 straipsnio 1 dalyje nurodytais atvejais;
4.3. ši sutartis gali būti nutraukiama prieš terminą vienašališkai Patikėtojo iniciatyva, jeigu Patikėtinis naudoja Savivaldybės turtą ne pagal paskirtį arba tyčia ar dėl neatsargumo blogina turto būklę;
4.4. Patikėtojas turi teisę nutraukti sutartį prieš terminą, jeigu Patikėtinis nesudaro sąlygų kontroliuoti, ar pagal patikėjimo sutartį perduotas Savivaldybės turtas naudojamas pagal paskirtį ir sutartį.
5. Sutarties termino pabaiga šios sutarties šalių neatleidžia nuo pareigos tinkamai įvykdyti įsipareigojimus, kylančius iš šios sutarties.
6. Šalių teisės ir pareigos:
6.1. Patikėtojas:
6.1.1. privalo tikrinti, ar Patikėtinis naudojasi Savivaldybės turtu tinkamai pagal paskirtį ir sutartį;
6.1.2. privalo priimti iš Patikėtinio per 10 darbo dienų nuo sutarties pasibaigimo dienos jam grąžinamą Savivaldybės turtą pagal perdavimo ir priėmimo aktą.
6.2. Patikėtinis:
6.2.1. savo lėšomis per 10 darbo dienų nuo sutarties pasirašymo dienos apdraudžia visam sutarties galiojimo terminui gaunamą Savivaldybės turtą Patikėtojo naudai nuo žalos, kuri gali būti padaryta dėl ugnies, vandens, gamtos jėgų, vagysčių ir kitų draudiminių įvykių;
6.2.2. moka užmokestį už perduoto Savivaldybės turto eksploatavimą, komunalines ir ryšių paslaugas pagal pasirašytas sutartis su paslaugų teikėjais;
6.2.3. privalo naudotis Savivaldybės turtu pagal tiesioginę paskirtį ir sutartį, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių;
	6.2.4. prižiūri ir tvarko patikėjimo teise valdomo nekilnojamojo turto objektui priskirtą teritoriją, jeigu teisės aktų nustatyta tvarka tokia teritorija yra priskirta;
6.2.5. organizuoja nekilnojamojo turto užimamo žemės sklypo kadastrinių matavimų atlikimą ir žemės sklypo įregistravimą Nekilnojamojo turto registre;
6.2.6. privalo sudaryti sąlygas Patikėtojui kontroliuoti, ar perduotas Savivaldybės turtas naudojamas pagal paskirtį ir sutartį;
6.2.7. privalo gauti Patikėtojo rašytinį sutikimą Savivaldybės turto paskirčiai pakeisti, pagerinti ar pertvarkyti Savivaldybės turtą;
6.2.8. daro jam perduoto Savivaldybės turto einamąjį (o kai perduotas nekilnojamasis daiktas – kapitalinį) remontą;
6.2.9. privalo atlyginti Patikėtojui nuostolius, jeigu perduotas Savivaldybės turtas dėl neatliktų einamojo ar kapitalinio remonto darbų sugedo ar buvo sugadintas, taip pat nuostolius, atsiradusius dėl žalos, padarytos neapdraustam Savivaldybės turtui;
6.2.10. jeigu šiai patikėjimo sutarčiai pasibaigus nesudaroma nauja patikėjimo sutartis ar ji nutraukiama prieš terminą, privalo grąžinti Savivaldybės turtą Patikėtojui tos būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo Savivaldybės turto;
6.2.11. sutarčiai pasibaigus privalo įvykdyti visus įsipareigojimus, susijusius su Savivaldybės turto išlaikymu ir eksploatavimu, pagal pasirašytas sutartis su paslaugų teikėjais ir darbų vykdytojais;
6.2.12. šia sutartimi perduotą Savivaldybės turtą apskaito atskirai nuo Patikėtinio turto ir kitokio patikėjimo teise turimo turto;
6.2.13. negali šio turto perduoti nuosavybės teise kitiems asmenims, jo įkeisti ar kitaip suvaržyti daiktinių teisių į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu;
6.2.14. savo lėšomis per 15 darbo dienų nuo sutarties pasirašymo dienos įstatymų nustatyta tvarka įregistruoja sutartį Nekilnojamojo turto registre. Pasibaigus patikėjimo sutarties terminui, išregistruoja sutartį iš Nekilnojamojo turto registro.


7. Kitos sąlygos:
_____________________________________________________________________________.
8. Trečiųjų asmenų teisės į Savivaldybės turtą:
_______________________________________________________________________________.
(įkeitimas, areštas ir kita)
9. Pranešimai:
9.1. Visi sutartyje numatyti ar su jos vykdymu susiję arba su reikalavimų, kylančių iš sutarties, gynimu civilinio proceso tvarka susiję pranešimai turi būti rašytiniai, siunčiami elektroniniu paštu arba registruotu paštu sutartyje nurodytais šalių adresais.
9.2. Jeigu pranešimas siunčiamas elektroniniu paštu, laikoma, kad jį šalis gavo tą pačią dieną (kai jis buvo siųstas darbo valandomis) arba kitą darbo dieną (jeigu jis buvo siųstas ne darbo valandomis). Jeigu pranešimas siunčiamas registruotu laišku, laikoma, kad jį adresatas gavo praėjus 5 dienoms nuo išsiuntimo.
9.3. Šalys ne vėliau kaip kitą darbo dieną privalo raštu informuoti viena kitą apie pasikeitusius savo rekvizitus. Šalis, neįvykdžiusi šio įsipareigojimo, negali reikšti pretenzijų, kad ji negavo pranešimų, kad kita šalis pažeidė sutartį ir panašiai, jeigu kita šalis atliko veiksmus pagal paskutinius jai žinomus kitos šalies adresą ar rekvizitus.
10. Visi ginčai tarp šalių dėl šios sutarties vykdymo sprendžiami konsultacijų ir derybų būdu, vadovaujantis gera valia. Nepavykus pasiekti susitarimo per vieną mėnesį ginčai, nesutarimai ar reikalavimai, kylantys iš šios sutarties ar su ja susiję, sprendžiami Lietuvos Respublikos įstatymų nustatyta tvarka.
11. Baigiamosios nuostatos:
11.1. Patikėtinis, pasirašydamas šią sutartį, pripažįsta, kad jis sutinka su perduodamo Savivaldybės turto būkle;
11.2. pasirašydami šią sutartį, Patikėtojas perduoda, o Patikėtinis priima 1.2 papunktyje nurodytą Savivaldybės turtą;
11.3. jeigu viena iš šios sutarties nuostatų pripažįstama negaliojančia, sutarties šalys įpareigotos pakeisti negaliojančią nuostatą;
11.4. ši sutartis sudaryta 2 egzemplioriais, po vieną Patikėtojui ir Patikėtiniui. Visi sutarties egzemplioriai turi vienodą teisinę galią.
PRIDEDAMA (jeigu dokumentai pridedami):
1. ___________________________________________________________, _____lapas (-ai).
(dokumento, suteikiančio teisę perduoti Savivaldybės turtą, kopija)
2. ___________________________________________________________, _____lapas (-ai).
(Savivaldybės turto sąrašas, jeigu Savivaldybės turtas perduodamas pagal sąrašą)
3. ___________________________________________________________, _____lapas (-ai).
(nekilnojamojo daikto kadastro duomenų bylos kopijos)
4. ___________________________________________________________, _____lapas (-ai).
(pažymos apie registre įregistruotą nekilnojamąjį daiktą ir daiktines teises į jį kopija)
5. ___________________________________________________________, _____lapas (-ai).
(kiti dokumentai)

Sutarties šalių rekvizitai:

Patikėtojo _______________________________________________________________________________
(adresas, telefonas, kodas, atsiskaitomosios sąskaitos banke numeris)
Patikėtinio ______________________________________________________________________________
     (adresas, telefonas, kodas, PVM mokėtojo kodas, atsiskaitomosios sąskaitos banke numeris)

Patikėtojas	Patikėtinis

(Parašas) (Vardas ir pavardė)	(Parašas) (Vardas ir pavardė)

A. V.	A. V.

